CELEX: 32001D0783
Language: el
Date: 2001-11-09 00:00:00
Title: 2001/783/ΕΚ: Απόφαση της Επιτροπής, της 9ης Νοεμβρίου 2001, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 3421]

Avis juridique important

|

32001D0783

2001/783/ΕΚ: Απόφαση της Επιτροπής, της 9ης Νοεμβρίου 2001, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 3421]  

Επίσημη Εφημερίδα αριθ. L 293 της 10/11/2001 σ. 0042 - 0046

Απόφαση της Επιτροπήςτης 9ης Νοεμβρίου 2001για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες[κοινοποιηθείσα υπό τον αριθμό Ε(2001) 3421](Κείμενο που παρουσιάζει ενδιαφέρον για τον ΕΟΧ)(2001/783/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/75/ΕΚ του Συμβουλίου, της 20ής Νοεμβρίου 2001, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου(1), και ιδίως το άρθρο 8 παράγραφος 2 στοιχείο δ) και παράγραφος 3, το άρθρο 9 παράγραφος 1 στοιχείο γ) και το άρθρο 12 πρώτο εδάφιο,Εκτιμώντας τα ακόλουθα:(1) Μετά τη διαπίστωση της εμφάνισης κρουσμάτων καταρροϊκού πυρετού του προβάτου σε τέσσερα κράτη μέλη, κατά το 2000, εξεδόθη, σύμφωνα με την οδηγία 2000/75/ΕΚ, η απόφαση 2001/138/ΕΚ της Επιτροπής, της 9ης Φεβρουαρίου 2001, περί θεσπίσεως ζωνών προστασίας και επιτήρησης στην Κοινότητα, σε σχέση με τον καταρροϊκό πυρετό του προβάτου(2)·(2) Με βάση την εξέλιξη της κατάστασης στην Κοινότητα, και ιδίως στην Ιταλία, είναι απαραίτητο να τροποποιηθούν οι ζώνες που ορίστηκαν με την εν λόγω απόφαση.(3) Τα διαθέσιμα γεωγραφικά, οικολογικά και επιδημιολογικά στοιχεία σχετικά με την υφιστάμενη κατάσταση στην Ιταλία παρέχουν τη δυνατότητα να οριοθετηθούν επακριβώς οι ζώνες προστασίας στο εν λόγω κράτος μέλος, σύμφωνα με το άρθρο 8 παράγραφος 2 στοιχείο δ) της οδηγίας 2000/75/ΕΚ. Η κατάσταση στο Λάτσιο και την Τοσκάνη, όπου διαπιστώθηκαν λίγα μεμονωμένα κρούσματα, πρέπει να αντιμετωπιστεί με συγκεκριμένο τρόπο, για να εξαλειφθεί η νόσος. Επίσης, δεν θα πρέπει να επιτραπούν οι μετακινήσεις στις εν λόγω περιοχές, από τις λοιπές περιοχές που έχουν μολυνθεί από στελέχη του ιδίου οροτύπου.(4) Κατά το παρελθόν απομονώθηκαν τρεις ορότυποι (4, 9, 16) στην Ελλάδα. Μόνον ο ορότυπος 9 απομονώθηκε στη νότια Ιταλία κατά το 2001. Μόνον ο ορότυπος 2 απομονώθηκε στην Κορσική, τη Σαρδηνία, τη βόρεια ηπειρωτική Ιταλία και τις Βαλεαρίδες νήσους.(5) Στο κεφάλαιο 2.1.9 του διεθνούς υγειονομικού κώδικα των ζώων προβλέπονται οι όροι υπό τους οποίους δύναται να πραγματοποιηθεί η αποστολή, από μολυσμένες ζώνες, ζώντων ζώων ευπαθών ειδών στον καταρροϊκό πυρετό του προβάτου, καθώς και του σπέρματος, των ωαρίων και των εμβρύων τους. Συνεπώς, για την τήρηση των εν λόγω όρων, θα πρέπει να προβλεφθούν οι διατάξεις για τις μετακινήσεις από ζώνες εποπτείας και προστασίας, δυνάμει του άρθρου 12 της οδηγίας 2000/75/ΕΚ.(6) Λαμβάνοντας υπόψη τις διαφορετικές αυτές καταστάσεις, είναι απαραίτητη η οριοθέτηση χωριστών απαγορευμένων περιοχών, που θα αντιστοιχούν σε ζώνες προστασίας, χωρίς μετακινήσεις από αυτές και μεταξύ τους και να απαγορευτούν οι αποστολές από τις εν λόγω περιοχές και από ολόκληρο το έδαφος της Ελλάδας, εκτός και αν πληρούνται οι όροι που έχουν θεσπιστεί στο πλαίσιο του διεθνούς υγειονομικού κώδικα των ζώων.(7) Λαμβάνοντας υπόψη την επιδημιολογική ιδιαιτερότητα του καταρροϊκού πυρετού του προβάτου (η νόσος μεταδίδεται από φορείς), είναι δυνατόν να προγραμματιστούν, υπό αυστηρούς όρους, μετακινήσεις ζώντων ζώων, ιδίως ζώων για σφαγή, μεταξύ μολυσμένων και μη μολυσμένων περιοχών, εντός του εδάφους ενός κράτους μέλους.(8) Η διέλευση ζώων από μια απαγορευμένη περιοχή, για μικρή χρονική περίοδο, πρέπει να επιτρέπεται υπό όρους, έτσι ώστε να προστατεύονται τα ζώα, καθόλη τη διάρκεια της εν λόγω διέλευσης, από επιθέσεις φορέων.(9) Κατά συνέπεια, καταργείται η απόφαση 2001/138/ΕΚ.(10) Τα μέτρα που προβλέπονται στην παρούσα απόφαση είναι σύμφωνη με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σκοπός της παρούσας απόφασης είναι να καθορίσει απαγορευμένες ζώνες, που θα περιλαμβάνουν ζώνες προστασίας και εποπτείας, για τους σκοπούς του άρθρου 8 της οδηγίας 2000/75/ΕΚ, για την προστασία από τον καταρροϊκό πυρετό του προβάτου, καθώς και να θεσπίσει κανόνες για τις μετακινήσεις ζώων ευπαθών ειδών στον καταρροϊκό πυρετό του προβάτου, μέσα και από τις εν λόγω ζώνες.Άρθρο 2Η αποστολή και η διαμετακόμιση ζώντων ζώων ειδών ευπαθών στον καταρροϊκό πυρετό του προβάτου, καθώς και του σπέρματος των ωαρίων και των εμβρύων τους, απαγορεύονται:- από ή μέσω του εδάφους που αντιστοιχεί στις διοικητικές μονάδες που αναφέρονται στο παράρτημα Ι Α,- από ή μέσω του εδάφους που αντιστοιχεί στις διοικητικές μονάδες που αναφέρονται στο παράρτημα Ι Β,- από ή μέσω του εδάφους που αντιστοιχεί στις διοικητικές μονάδες που αναφέρονται στο παράρτημα Ι Γ,- από ή μέσω του εδάφους που αντιστοιχεί στις διοικητικές μονάδες που αναφέρονται στο παράρτημα Ι Δ.Άρθρο 31. Κατά παρέκκλιση των διατάξεων του άρθρου 2, επιτρέπονται οι αποστολές, από τις απαγορευμένες ζώνες που ορίζονται στο παράρτημα Ι, ζώων ευπαθών στον καταρροϊκό πυρετό του προβάτου, του σπέρματος, των ωαρίων και των εμβρύων τους, εφόσον πληρούν τους όρους που προβλέπονται στο παράρτημα ΙΙ.2. Στις ενδοκοινοτικές συναλλαγές, τα κράτη μέλη προέλευσης που κάνουν χρήση της παρέκκλισης αυτής, εξασφαλίζουν την προσθήκη της ακόλουθης ένδειξης, στα αντίστοιχα πιστοποιητικά που προβλέπονται στις οδηγίες του Συμβουλίου 64/432/ΕΟΚ(3), 88/407/EOK(4), 89/556/ΕΟΚ(5), 91/68/ΕΟΚ(6) και 92/65/ΕΟΚ(7): "σύμφωνα με την απόφαση 2001/783/ΕΚ."3. Εφόσον σε ένα κράτος μέλος δεν έχουν οριοθετηθεί ειδικές ζώνες στο πλαίσιο του άρθρου 2, οι εσωτερικές μετακινήσεις ζώων ευπαθών στον καταρροϊκό πυρετό του προβάτου, του σπέρματος, των ωαρίων και των εμβρύων τους, δύνανται να επιτρέπονται από τις αρμόδιες αρχές, λαμβάνοντας υπόψη την επιδημιολογική ιδιαιτερότητα της επικρατούσας κατάστασης.Άρθρο 4Κατά παρέκκλιση των διατάξεων του άρθρου 2 και όσον αφορά τις αποστολές από τις απαγορευμένες ζώνες που ορίζονται στο παράρτημα Ι, σε περιοχές που δεν περιλαμβάνονται στο παράρτημα Ι, στο ίδιο κράτος μέλος, οι αρμόδιες εθνικές αρχές δύνανται να επιτρέπουν τις μετακινήσεις ζώντων ζώων, εφόσον:- από το πρόγραμμα εποπτείας και παρακολούθησης σε μια ανάλογη, από επιδημιολογική άποψη, περιοχή προέλευσης, έχει αποδειχθεί η παύση της μετάδοσης του ιού του καταρροϊκού πυρετού του προβάτου, ή παύση της δραστηριότητας ενήλικων κουλικοειδών (οικογένεια κερατοπωγωνίδες) και- από το πρόγραμμα εποπτείας του φορέα σε μια ανάλογη, από επιδημιολογική άποψη, περιοχή προορισμού, έχει αποδειχθεί η παύση της δραστηριότητας ενήλικων κουλικοειδών.Τα κράτη μέλη που κάνουν χρήση της εν λόγω παρέκκλισης, προβλέπουν μια διαδικασία στο πλαίσιο δικτύων, υπό τον έλεγχο των αρμόδιων αρχών προέλευσης και προορισμού, έτσι ώστε να προλαμβάνεται κάθε περαιτέρω μετακίνηση, σε ένα άλλο κράτος μέλος, των ζώων που μετακινήθηκαν σύμφωνα με τους όρους που προβλέπονται στο παρόν άρθρο.Άρθρο 5Κατά παρέκκλιση των διατάξεων του άρθρου 2 και όσον αφορά τις αποστολές από τις απαγορευμένες ζώνες που ορίζονται στο παράρτημα Ι, σε περιοχές που δεν αναφέρονται στο παράρτημα Ι, στο ίδιο κράτος μέλος, οι αρμόδιες εθνικές αρχές δύνανται να επιτρέπουν μετακινήσεις ζώων προς σφαγή, υπό τον όρο ότι:α) έχει αποδειχθεί ότι δεν κυκλοφόρησε ο ιός σε ακτίνα τουλάχιστον 20 χιλιομέτρων από την εκμετάλλευση προέλευσης, για τουλάχιστον 100 ημέρες πριν από τη μεταφορά·β) τα προς μετακίνηση ζώα δεν εμφανίζουν συμπτώματα του καταρροϊκού πυρετού του προβάτου κατά την ημέρα της μεταφοράς·γ) τα ζώα πρέπει να μεταφέρονται άμεσα στο σφαγείο, σε σφραγισμένα οχήματα από την αρμόδια αρχή, με σκοπό τη χωρίς καθυστέρηση σφαγή, υπό επίσημη επιτήρηση·δ) η αρμόδια αρχή που είναι υπεύθυνη για το σφαγείο, πρέπει να ενημερώνεται σχετικά με την πρόθεση αποστολής ζώων στο σφαγείο και πρέπει να κοινοποιεί την άφιξη τους στην αρμόδια αρχή του τόπου αποστολής.Άρθρο 6Στην περίπτωση αποστολής ζώων που προέρχονται από μια περιοχή της Κοινότητας, η οποία βρίσκεται εκτός των απαγορευμένων ζωνών που ορίζονται στο παράρτημα Ι, εφόσον από το δρομολόγιο προβλέπεται ότι μέρος του ταξιδιού θα διέλθει μέσω μιας από τις απαγορευμένες ζώνες που ορίζονται στο παράρτημα Ι, πρέπει να εφαρμόζεται αγωγή των ζώων και των μεταφορικών μέσων με εντομοκτόνα, στον τόπο φόρτωσης ή, οπωσδήποτε, πριν από την είσοδο των ζώων στην απαγορευμένη ζώνη.Εφόσον, κατά τη διέλευση μέσω μιας απαγορευμένης ζώνης, προβλέπεται περίοδος ανάπαυσης σε ενδιάμεσο σταθμό, πρέπει να εφαρμόζεται αγωγή με εντομοκτόνα, για την προστασία των ζώων από τυχόν επιθέσεις φορέων.Για τα ζώα που διέρχονται μέσω μιας απαγορευμένης ζώνης, προστίθενται οι ακόλουθες συμπληρωματικές ενδείξεις στα αντίστοιχα πιστοποιητικά που προβλέπονται στις οδηγίες 64/432/ΕΟΚ, 91/68/ΕΟΚ και 92/65/ΕΟΚ: "Αγωγή με εντομοκτόνο (ονομασία του προϊόντος), (ημερομηνία), στις (ώρα), σύμφωνα με την απόφαση 2001/783/ΕΚ."Η εφαρμογή των διατάξεων του παρόντος άρθρου υπόκειται στην έγκριση των αρμοδίων αρχών του κράτους μέλους προορισμού και διέλευσης.Άρθρο 7Τα κράτη μέλη διασφαλίζουν ότι τα μέτρα που εφαρμόζουν στις συναλλαγές είναι σύμφωνα με την παρούσα απόφαση και ενημερώνουν σχετικά την Επιτροπή.Άρθρο 8Καταργείται η απόφαση 2001/138/ΕΚ.Άρθρο 9Η παρούσα απόφαση απευθύνεται στα κράτη μέλη.Βρυξέλλες, 9 Νοεμβρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 327 της 22.12.2000, σ. 74.(2) ΕΕ L 50 της 21.2.2001, σ. 17.(3) EE 121 της 29.7.1964, σ. 1977(4) ΕΕ L 194 της 22.7.1988, σ. 10.(5) ΕΕ L 302 της 19.10.1989, σ. 1.(6) ΕΕ L 46 της 19.2.1991, σ. 19.(7) ΕΕ L 268 της 14.9.1992, σ. 54.ΠΑΡΑΡΤΗΜΑ Ι(ζώνες προστασίας και ζώνες εποπτείας)ΠΑΡΑΡΤΗΜΑ I AΙταλία:Σικελία: Agrigento, Caltanisetta, Κατάνια, Enna, Messina, Παλέρμο, Ragusa, Siracusa e Trapani.Καλαβρία: Catanzaro, Cosenza, Crotone, Reggio Calabria, Vibo Valentia.Basilicata: Matera, Potenza.Puglia: Μπάρι, Πρίντιζι, Foggia, Lecce, Taranto.Campania: Avellino, Benevento, Caserta, Νάπολη, Salerno.ΠΑΡΑΡΤΗΜΑ I BΓαλλία:Νότια Κορσική, Άνω ΚορσικήΙσπανία:ΒαλεαρίδεςΙταλία:Σαρδηνία: Cagliari, Nuoro, Sassari, Oristano.ΠΑΡΑΡΤΗΜΑ I ΓΛάτσιο: επαρχίες Βιτέρμπο, Λατίνα, Ρώμης.Τοσκάνη: η επαρχία του Grosseto.ΠΑΡΑΡΤΗΜΑ I ΔΕλλάδα: όλοι οι νομοί.ΠΑΡΑΡΤΗΜΑ IIΌροι που ισχύουν για την αποστολή, από απαγορευμένες περιοχές, ζώων ευπαθών ειδών στον καταρροϊκό πυρετό του προβάτου, του σπέρματος των ωαρίων και των εμβρύων τουςΑ. Τα ζώντα ζώα πρέπει να έχουν:1. προστατευτεί από την προσβολή κουλικοειδών, τουλάχιστον για 100 ημέρες πριν από τη μεταφορά, ή2. προστατευθεί από την προσβολή κουλικοειδών για τουλάχιστο 28 ημέρες πριν από τη μεταφορά και να έχουν υποστεί κατά τη διάρκεια της εν λόγω περιόδου, μια ορολογική δοκιμασία για την ανίχνευση αντισωμάτων στην ομάδα του ιού του καταρροϊκού πυρετού του προβάτου, όπως είναι η ανταγωνιστική δοκιμή ΒΤ ELISA ή η δοκιμασία ΒΤ AGID, με αρνητικά αποτελέσματα στις δύο περιπτώσεις, με διάστημα όχι μικρότερο των επτά ημερών μεταξύ κάθε δοκιμασίας, ενώ η πρώτη δοκιμασία πρέπει να διεξάγεται τουλάχιστον 21 ημέρες μετά την είσοδο στο σταθμό απομόνωσης, ή3. προστατευθεί από την προσβολή κουλικοειδών για τουλάχιστον δεκατέσσερις ημέρες πριν τη φόρτωση και να έχουν υποστεί, κατά τη διάρκεια της εν λόγω περιόδου, μια δοκιμασία απομόνωσης του ιού του καταρροϊκού πυρετού του προβάτου ή μια δοκιμασία αλυσιδωτής αντίδρασης στην πολυμεράση, με αρνητικά αποτελέσματα, στα δείγματα αίματος που λαμβάνονται στις δύο περιπτώσεις, με διάστημα μεταξύ κάθε δοκιμασίας όχι μικρότερο των επτά ημερών, ενώ η πρώτη δοκιμασία πρέπει να διεξάγεται τουλάχιστον επτά ημέρες μετά την είσοδο στο σταθμό απομόνωσης,και4. να έχουν προστατευθεί από την προσβολή κουλικοειδών κατά τη μεταφορά στον τόπο φόρτωσης.Β. Το σπέρμα πρέπει να έχει ληφθεί από δότη ο οποίος:1. να έχει προστατευθεί από την προσβολή κουλικοειδών για τουλάχιστον 100 ημέρες πριν από την έναρξη της συλλογής και κατά τη διάρκεια της συλλογής του σπέρματος, ή2. να έχει υποστεί ορολογική δοκιμασία για την ανίχνευση αντισώματος στην ομάδα του ιού του καταρροϊκού πυρετού του προβάτου, όπως είναι η ανταγωνιστική δοκιμή ΒΤ ELISA ή η δοκιμασία ΒΤ AGID, με αρνητικά αποτελέσματα, τουλάχιστον κάθε 60 ημέρες καθόλη τη διάρκεια της περιόδου συλλογής και μεταξύ 28 και 60 ημερών μετά την τελευταία συλλογή για την εν λόγω αποστολή, ή3. να έχει υποστεί μια δοκιμασία απομόνωσης του ιού ή μια δοκιμασία αλυσιδωτής αντίδρασης της πολυμεράσης (PCR), σε δείγματα αίματος που έχουν συλλεχθεί κατά την έναρξη και την περάτωση της δοκιμασίας και τουλάχιστον κάθε επτά ημέρες (δοκιμασία απομόνωσης του ιού) ή τουλάχιστον κάθε 28 ημέρες (δοκιμασία PCR) κατά τη συλλογή του σπέρματος για την εν λόγω αποστολή, με αρνητικά αποτελέσματα.Γ. Τα ωάρια και τα έμβρυα πρέπει να έχουν ληφθεί από δότες οι οποίοι:1. έχουν προστατευθεί από την προσβολή κουλικοειδών για τουλάχιστον 100 ημέρες πριν από την έναρξη και κατά τη διάρκεια της συλλογής των εμβρύων/ωαρίων, ή2. έχουν υποστεί μια ορολογική δοκιμασία για την ανίχνευση αντισώματος στην ομάδα του ιού του καταρροϊκού πυρετού του προβάτου, όπως είναι η ανταγωνιστική δοκιμή ΒΤ ELISA ή η δοκιμασία ΒΤ AGID, μεταξύ 28 και 60 ημερών μετά τη συλλογή, με αρνητικά αποτελέσματα, ή3. έχουν υποστεί μια δοκιμασία απομόνωσης του ιού του καταρροϊκού πυρετού του προβάτου ή μια δοκιμασία αλυσιδωτής αντίδρασης της πολυμεράσης, σε δείγμα αίματος που ελήφθη κατά την ημέρα της συλλογής, με αρνητικά αποτελέσματα.